Dash นั้นสามารถปรับขนาดปริมาณธุรกรรมได้อย่างยืดหยุ่น ทำให้สามารถจัดการรายการธุรกรรมได้หลายล้านรายการต่อวัน ซึ่งข้อเท็จจริงนี้ได้รับการพิสูจน์จาก Blockchain Laboratory ของมหาวิทยาลัยแห่งรัฐแอริโซนา ที่ระบุว่า Dash สามารถปรับขนาดปริมาณธุรกรรมได้เหมือนกับที่ PayPal ทำได้ด้วยระบบภายในโครงสร้างของตัวมันเอง และความสามารถในการปรับขนาดของ Dash นี้ได้ให้ประโยชน์ที่สำคัญอีกประการหนึ่งคือ ต้นทุนในการทำธุรกรรมที่ต่ำมากแต่น่าเชื่อถือ (อยู่ระหว่าง $0.2 – $0.3)
ด้วยการผสมผสานระหว่างความเร็วในการทำธุรกรรม ต้นทุนต่ำ และการปรับขนาดที่ยืดหยุ่นนี้ จึงทำให้ Dash เหมาะสำหรับการใช้งานที่หลากหลาย ไม่ว่าจะเป็นธุรกรรม ณ จุดขาย, ธุรกรรมผ่าน ATM, ธุรกรรมขนาดเล็ก, การโอนเงิน รวมไปถึงการซื้อขายเก็งกำไรด้วยเช่นเดียวกัน